Léon Scieur
<s>Leon Sjer (; 19. mart 1888 — 7. oktobar 1969) je bivši belgijski profesionalni biciklista u periodu od 1913. do 1925. godine.</s><s>Najveći uspeh u karijeri ostvario je 1921. godine, osvajanjem Tur de Fransa.</s>

<s>Karijera</s>

<s>Leon Sjer je počeo da se bavi biciklizmom 1911. kada je osvojio deseto mesto na Lijež—Bastonj—Liježu.</s><s>1913. počeo je profesionalnu karijeru.</s><s>Osvojio je etapu na Turu Belgije, dok se sa Tur de Fransa povukao tokom sedme etape.</s><s>1914. nije ostvario nijednu pobedu, a Tur de Frans je završio na 14 mestu.</s>

<s>Sjer je tokom rata radio kao mehaničar, a na prvom posleratnom Turu, 1919. osvojio je četvrto mesto.</s><s>I naredne godine je osvojio četvrto mesto na Turu, samo ovoga puta sa etapnom pobedom.</s><s>Pre Tura, osvojio je Lijež—Bastonj—Lijež.</s>

<s>1921. ostvario je najveći uspeh, osvojio je Tur de Frans uz dve etapne pobede.</s><s>Bio je lider od druge etape i vozio je tako jako da bi sačuvao lidersku poziciju da je dobio nadimak lokomotiva.</s><s>Na usponu Kol d Aros, Sjer je imao mehaničkih problema, a Hektor Hesgem ga je napao, Sjer je bio ljut i izjavio je da ne bi trebalo napadati dok neko ima mehaničkih problema.</s><s>Na etapi 12, Sjer je napao a njegovi suvozači i najbliži pratioci, Firmen Lambo i Luis Motijo su ostali pozadi, nisu hteli da ga hvataju.</s><s>Gazda Tura, Anri Degranž je bio ljut i izjavio je da Tur treba da se vozi individualno a ne timski, pa je stavio Lamboa i Motijoa na zadnje mesto.</s><s>Na zadnjoj etapi, Sjer je imao incident i morao je da zameni točak, iako su pravila tada nalagala da točak ne sme da se zameni pre nego što sudije ne vide trenutni točak.</s><s>Nije bilo sudija blizu i Sjer je nosio polomljeni točak na leđima 300 kilometara, do cilja, da bi im ga pokazao.</s>

<s>Narednih godina nije uspio da zabeleži nijednu pobedu, niti da završi nijedan Tur de Frans.</s><s>1922. se povukao na trećoj etapi, a naredne dve godine je odustajao na šestoj etapi.</s>

<s>Kraj karijere i smrt</s>

<s>Leon Sjer je završio karijeru nakon povrede tokom etape 6, na Tur de Fransu.</s><s>Ostatak života proveo je u rodnom Florensu, gde se bavio distribucijom gasa.</s><s>Umro je 1969. godine.</s>

<s>Vidi još</s>

<s>Tur de Frans
 Lijež—Bastonj—Lijež</s>

<s>Spoljašnje veze</s>

<s>Profil na biciklističkoj arhivi
 Rezultati Leona Sjera na Tur de Fransu</s>

<s>Belgijski biciklisti
Pobjednici Tour de Francea</s>

